મુનશીના ગુજરાતી સાહિત્યમાં માતબર પ્રદાન છતાં ગુજરાતની બહાર ઘણા ઓછા લોકોએ તેમની નવલકથાઓ વાંચી છે. મુનશીના સાહિત્યનું હિન્દી ભાષામાં રૂપાંતર થયેલું છે. જ્યાં સુધી અંગ્રેજી ભાષાને લાગેવળગે છે ત્યાં સુધી મુનશી પોતાની ઐતિહાસિક નવલકથાઓના કારણે વધુ લોકપ્રિય બનેલા છે. ભાષાંતરકારો તરીકે અમે મુનશીની ‘પાટણ ટ્રાયોલોજી’નું ભાષાંતર કર્યું છે, જેમાં વિખ્યાત ત્રણ નવલકથાઓ ‘પાટણની પ્રભુતા’, ‘ગુજરાતનો નાથ’ અને ‘રાજાધિરાજ’નો સમાવેશ થાય છે.